Egy makói „hegymászótanoncnő” eljutott a világ 8. legmagasabb csúcsára
A 8163 Manaszlun csak néhány percet töltött.
Kerekes Éva önmagát nevezi hegymászótanoncnak, ez túlzott szerénységnek tűnik, mivel mászótársával, Herczeg Angelikával meghódították a Manaszlut (Szellemhegyet), a világ nyolcadik legmagasabb pontját.

„Csupán pár percig nézhettünk körül a Manaszluról, azután már jönni kellett lefelé, de megérte – válaszolta a delmagyar.hu megkeresésére.

A lap szerint a makói könyvelőnő 2015-ben határozta el, hogy a 43. születésnapjára kell valami „bolondság", ezért a Mont Blanc tetején szeretne ünnepelni. Az elhatározást tett követte. Eleinte kisebb csúcsokat hódított meg, majd sikerült a rendhagyó születésnap. Közben pedig végérvényesen rabul ejtették a hegycsúcsok. Azóta egyre magasabbra jutott, most épp 8163 métere.

Évának és Angelikának szeptember 28-án sikerült a csúcstámadás. Azon a napon értek fel a hegycsúcsra, ami csupán néhány négyzetméternyi, és sorba kellett állni, hogy feljussanak. Pár perc után pedig elindultak lefelé.

A két hegymászónő egy hete érkezett haza Magyarországra.
hegymászó Makó